《赠宫詹李二何夫子》
明代·张家玉

白水真人来汉朝，白衣山人冠唐僚。文章两度压元白，干羽七旬格有苗。

灞上劳军如见郭，关中转饷不推萧。北人牧马戎南下，司马鸿名已度辽。

作者简介：（1615—1647）广东东莞人，字元子。崇祯十六年进士。李自成破京师时被执，劝自成收人望。自成败，南归。隆武帝授翰林侍讲，监郑彩军。隆武帝败，回东莞。永历元年，举乡兵攻克东莞城，旋失。永历帝任之为兵部尚书。又结连草泽豪士，集兵数千，转战归善、博罗等地，旋为清重兵所围，力尽投水死。永历帝谥文烈。